කඳාන මැසිනොද් විද්‍යාලයේ ප්‍රධාන රථගාලේදී අපරීක්ෂාකාරීව වෑන් රථයක් පදවා සිදුවූ අනතුරකින් සිසුවෙකු මියගොස් තවත් සිසුන් සිව්දෙනෙකුට තුවාල සිදුකිරීම සම්බන්ධයෙන් චෝදනා ලැබ රක්ෂිත බන්ධනාගාර ගතව සිටි වෑන් රථයේ රියැදුරුට රු 25000ක මුදල් ඇප හා ලක්ෂ 05 බැගින් වූ ශරීර ඇප දෙකක් සහිතව මුදාහැරීමට මීගමුව ප්‍රධාන මහේස්ත්‍රාත් පූර්ණිමා පරණ ගමගේ මහත්මිය නියෝග කළාය.මුදාහැරුනේ අංක 313, දළුපිටිය කඩවත පදිංචි නැදගමුගේ හෙන්රි බෙනඩික් පෙරේරා (74) නැමැති වෑන් රථයේ රියැදුරුය.